Video Şcolile, liceele şi grădiniţele din Sectorul 5 vor fi închise luni pentru dezinsecţie. Alertă de ploşniţe în Capitală
E alertă de ploşniţe în Capitală. Toate şcolile şi grădiniţele din Sectorul 5 vor fi închise luni pentru dezinsecţie, astfel că Ministerul Educaţiei a decis suspendarea cursurilor.
- Mobilizare uriaşă pentru găsirea lui Patrocle. Zeci de bucureşteni caută un căţel în oraş. DETALII la Observator 19:00, la Antena 1
- Şi-a înjunghiat colega pentru că s-a săturat de reproşuri. Filmul atacului de la depozitul din Ştefăneşti al unui supermarket
"Închise vor fi 55 de instituţii de învăţământ - 9 licee, 25 de şcoli, 20 de grădiniţe şi o şcoală specială - în data de 25 martie, adică luni, de Buna Vestire. Se vor face două dezinsecţii, una mâine seară, după ce copiii şi profesorii vor elibera clădirile, şi încă una duminică. E nevoie de 36 până la 48 de ore pentru a aerisi şi a curăţa spaţiile până când şcolile să fie din nou deschise. Se întâmplă asta după ce în două şcoli din Sectorul 5 părinţii au reclamat că ar exista ploşniţe. Directorii spun că s-au făcut deja trei dezinsecţii. Azi, primarul Sectorului 5 a cerut ministrului Educaţiei aprobare pentru curăţenie în toate şcolile pentru a-i feri pe copii de orice eventual pericol", transmite Mădălina Iacob, reporter Observator.
Şcoli închise din cauza ploşniţelor
Potrivit unui postări pe pagina de Facebook a Primăriei Sectorului 5, Cristian Popescu Piedone a solicitat aparatului de specialitate din cadrul primăriei demararea tuturor demersurilor necesare pentru suspendarea cursurilor în instituțiile de învățământ din sector în data de 25 martie 2024, pentru dezinsecție în şcoli şi în perimetrul acestora, începând de vineri, 22 martie, după finalizarea orelor de curs.
Conform postării, edilul a stabilit de comun acord cu ministrul Educației, Ligia Deca, ca şcolile să fie închise, având în vedere sesizările venite din partea părinților. Reprezentanții primăriei arată că măsura vine în urma cazurilor izolate de existență a ploşnițelor în Şcoala Gimnazială I.C. Brătianu şi Şcoala Gimnazială Petrache Poenaru. În acest sens, Direcția de Învățământ din cadrul Primăriei Sectorului 5 a transmis o solicitare către Inspectoratul Şcolar al Municipiului Bucureşti pentru dispunerea măsurilor legale ce se impun.
"Sănătatea copiilor şi a profesorilor este prioritară în acest moment, motiv pentru care am solicitat suspendarea cursurilor în şcolile din Sectorul 5. Elevii şi cadrele didactice vor sta acasă luni, 25 martie, pentru a se putea face dezinsecție ca la carte. Nu putem risca, nu vrem ca situațiile întâlnite în cele două şcoli să se multiplice. Îi asigur pe copii, profesori şi părinți de toată implicarea mea în acest caz! Vom verifica şi cauza apariției ploşnițelor în şcolile I.C. Brătianu şi Petrache Poenaru!", a transmis primarul Sectorului 5, Cristian Popescu Piedone.